《和成冠卿见寄》
宋代·姚孝锡

别恨频添鬓雪深，百年怀抱郁沈沈。
标名不挂金银榜，涉世空坚铁石心。
俗物何劳供一醉，残僧正欲伴孤吟。
朱弦三弄虚檐寂，唯有清风是赏音。

作者简介：徐州丰县人，字仲纯，号醉轩。徽宗宣和六年进士。授代州兵曹。金兵侵雁门，州将议以城降，孝锡投床大鼾，略不为意。后脱身移居五台，不仕。善治生，积粟至数万石，遇岁饥，尽出以赈贫乏，多全活。中年后，以家事付诸子，日与宾朋纵吟山水诗酒间。卒年八十三。有《鸡肋集》。